stanford-oval/wikipedia huggingface dataset:
יילוג'אקט (קומיקס)
ביוגרפיה בדיונית > דארן קרוס

לפני שעטה את חליפת היילוג'אקט היה דארן קרוס מיליונר ומנהל חברת "קרוס תעשיות טכנולוגיות". הוא אובחן כסובל ממחלת לב נדירה עקב עומס עבודה, והשתמש בקוצב לב גרעיני-אורגני נסיוני כדי להציל את חייו. הקוצב עבד, אך גרם ביצע מוטציה בדארן שהעצימה את יכולותיו הפיזיות, אם כי שימוש יתר בהן יגרום לשריפת לבו. דארן עבר השתלות לב שונות ללא הועיל, עד שחטף את ד"ר אריקה סונדהיים לעזרתו. איש הנמלה, שחיפש את ד"ר סונדהיים להצלת בתו קאסי, נכנס לקרב נגד קרוס שגרם לשריפת לבו. הוא הובל לניתוח השתלת לב שהופסק בידי איש הנמלה, שגרם למותו.
בעלות קרוס תעשיות טכנולוגיות הוענקה לבנו אוגוסטין, ששימר את גופתו בהקפאה קריוגנית והחליט להביאו חזרה לחיים. אוגוסטין חטף את ד"ר סונדהיים, ובסיועו של קרוב המשפחה ויליאם קרוס/קרוספייר חטף את קאסי והשתיל את לבה בגופו של דארן. חלקיקי הפים שנספגו בלבה של קאסי העניקו לדארן את היכולת הלא-יציבה לשינוי גודלו, והוא נאלץ לברוח לאחר קרב נגד איש הנמלה כאשר התכווץ בטעות. כשיצא להציל את קאסי מאוחר יותר נלכד איש הנמלה בידי דארן, ויליאם ואוגוסטין. קאסי ובעלי-בריתו של איש הנמלה הגיעו למטה קרוס תעשיות טכנולוגיות והצילו את איש הנמלה, בקרב ובו אוגוסטין נפגע מפרץ אנרגיה תועה שנורה בידי ויליאם. בינתיים, איש הנמלה נעצר בידי סוכנות S.H.I.E.L.D, ודארן גילה אודות מעבדה מיקרוסקופית בתוך קסדת איש הנמלה. בניסיון להציל את בנו הוא חטף את ראש ביצה למעבדה והורה לו להציל את בנו, ובשיטוטיו בתוכה מצא חליפת שריון "יילוג'אקט" ניסיונית שנבנתה בידי האנק פים. הוא לקח את חליפת השריון לעצמו, הכריז על עצמו כיילוג'אקט החדש ותקף מאוחר יותר את איש הנמלה בבית המשפט.
כיסא קורולי

שני זוגות רגלי ברונזה, השייכים לכיסא קורולי, שנשתמרו במוזיאון בנאפולי וכיסא קורולי, שהועתק מאוסף הוותיקן.
כיסא קוּרוּלי (בלטינית: sella curulis) הוא סוג של כיסא המוכר בשימוש בתקופתה של רומא העתיקה ובאירופה, עד המאה ה-20. הייצוג שלו ברומא הקדומה כסמל לכוח פוליטי או צבאי עבר במרוצת הדורות בין תרבויות אחרות, כאשר עשו בו שימוש בהקשר זה מלכים באירופה, נפוליאון ושליטים אחרים.
היסטוריה > רומא העתיקה

ברפובליקה הרומית ובאימפריה הרומית, היה הכיסא הקורולי (מקורה של המילה קורולי כנראה מ-currus שפירושה "מרכבה") המושב עליו קיבלו מגיסטרים אשר החזיקו בסמכות האימפריום, זכות ישיבה. בין בעלי תפקידים אלה נכללים דיקטטורים, מגיסטר אקוויטום, קונסולים, פראיטורים, קורולי איידלים ופרומגיסטראטים, זמניים או נושאי משרה בפועל. בנוסף, קנסורים וכן כוהני יופיטר הורשו לשבת על כיסא קורולי, הגם שבעלי תפקידים אלו לא החזיקו בסמכות האימפריום. ההיסטוריון הרומאי טיטוס ליוויוס כתב שכוהני שלושת האלים הגדולים זכו בכבוד לשבת על כיסא קורולי.
לפי ליוויוס הכיסא הקורולי, כמו הטוגה הרומאית, מקורו באטרוריה והוא שימש על מצבות זיכרון אטרוסקיות כדי לזהות מאגיסטרים. עם זאת, כיסאות קדומים יותר הנתמכים על מסגרת דמוית צלב מוכרים מהממלכה החדשה של מצרים. אחת הדוגמאות הקדומות ביותר שתועדו לשימוש בכיסא קורולי ממש היא משנת 494 לפנה"ס כאשר הזכות לשבת על כיסא קורולי בקירקוס מקסימוס ניתנה לדיקטטור הרומאי מאניוס ולריוס מקסימוס לאחר ניצחונו על הסאבינים. לפי ההיסטוריון הרומאי דיו קסיוס בתחילת שנת 44 לפנה"ס הוציא הסנאט צו לפיו זכה יוליוס קיסר לכיסא קורולי בכל מקום פרט לתיאטרון, לשם הובאו כיסא מוזהב וכתר נושא יהלום שהציבו אותו בדרגה אחת עם האלים. כסוג של כתר, הרשות לכיסא קורולי הוענקה גם למלכים זרים אשר נחשבו באופן פורמלי לבני ברית של העם הרומאי. כיסא קורולי ניתן גם כסוג של מדליה או כמצבת זיכרון ומבטא מעמד מגיסטרי. כאשר הוא חצוי על ידי האסטה הכיסא הקורולי הוא סמלו של האל יונו.
באופן מסורתי, הכיסא הקורולי שברומא הוכן או צופה בשנהב. רגליו המעוקמות של הכיסא יצרו צורת X רחבה והוא לא כלל משענת אחורית או זרועות אחיזה. למרות היוקרתיות שבו, כיסא זה נבנה במכוון כך שלא יהיה נוח לישיבה לפרק זמן ארוך, וסימל בצורה דו משמעית הן את הציפייה שנושא התפקיד הרשמי ימלא את תפקידו הציבורי בצורה יעילה המדודה בזמן, והן שהתפקיד מטעם הרפובליקה הוא זמני, לא נצחי. את הכיסא ניתן היה לקפל ולפיכך להעבירו בקלות ממקום אחד למשנהו. הדבר תואם את תפקידם המקורי של מגיסטרים ופרומגיסטראטים כמפקדים המצויים בשטח הנדרשים לעבור ממקום למקום. המסורת הקשורה בכיסא הקורולי התפתחה לדרגת חשיבות סמלית גבוהה שהתבטאה, בכיסאות שנועדו לשמש כמצבות זיכרון, סמל של כוח שאף פעם לא נשכח במסורת האירופאית, גם לאחר ירידתה של רומא מהבמה ההיסטורית.
כיסא פרפר

כיסא פרפר
כיסא פרפר (בשמו הרשמי כיסא BFK - על פי ראשי תיבות של מעצבי הכיסא) הוא כיסא מתקפל, העשוי מסגרת מתכת שמקצותיה תלוי משטח בד גמיש המאפשר ישיבה עליו.
הכיסא עוצב על ידי קבוצות אוסטרל (Grupo Austral) שפעלה בבואנוס איירס שבארגנטינה בשנת 1938. חברי הקבוצה כללו את אנטוניו בונט קסטלנה, חואן קורשאן וחורחה פרארי הרדוי - ומשמם נגזר שמו הרשמי של הכיסא - BFK.
היסטוריה

הכיסא מהווה פיתוח של כיסא שעוצב בשנות ה-70 של המאה ה-19 ונקרא "כיסא פאראגון". שלושת המעצבים פיתחו את הכיסא בשנת 1938 עבור מבנה מגורים שהם עיצבו בבואנוס איירס. ב-24 ביולי 1940 הוצג הכיסא בתערוכת העיצוב (Salon de Artistas Decoradores) בה הבחינו בו אוצרי המוזיאון לאמנות מודרנית (ה"מומה") שבניו יורק. לבקשת אוצר העיצוב של המוזיאון, אדגר קאופמן הבן שלח הרדוי שלושה כיסאות לניו יורק - אחד מוצג כיום במוזיאון, השני בבית על האשד בעיצובו של פרנק לויד רייט. לא ידוע כיום מיקמו של הכיסא השלישי. קאופמן כינה את הכיסא "שיא העיצוב הכיסא המודרני" וניבא כי יזכה להצלחה רבה. הכיסא שווק באופן מסחרי על ידי חברת נול (Knoll) החל משנת 1947.
יילדיריי בשטורק

יילדיריי בשטורק (בטורקית: Yıldıray Baştürk, נולד ב-24 בדצמבר 1978 בהרנה שבגרמניה המערבית) הוא כדורגלן עבר טורקי-גרמני ששיחק בעיקר בבוכום, באייר לברקוזן, הרטה ברלין, שטוטגרט ונבחרת טורקיה בעמדת הקשר ההתקפי.
קריירת מועדונים

בשטורק נולד בגרמניה למשפחה בעלת שורשים טורקיים, והחל לשחק בשנת 1987 בקבוצת הנוער של וטנשייד 09. בשנת 1996 עלה בשטורק לקבוצה הבוגרת של ווטנשייד, שם שיחק עונה אחת, והבקיע שישה שערים ב-20 הופעות ליגה. בעונת 1997/98 החל בשטורק לשחק בבוכום, יריבתה העירונית של ווטנשייד, שהייתה התחנה הראשונה שלו בבונדסליגה. בבוכום בשטורק הפך מיד לשחקן הרכב קבוע. בעונתו השנייה של בשטורק בבוכום, הקבוצה נשרה אל הבונדסליגה השנייה. בוכום חזרה לבונדסליגה כעבור עונה אחת בלבד, שבה בשטורק הבקיע שבעה שערים והפך לחלק משמעותי מההישג. עונת 2000/01 הייתה האחרונה של בשטורק בבוכום. באמצע עונה זו מונה לקפטן הקבוצה, אך לא הצליח למנוע את נשירתה בחזרה אל הבונדסליגה השנייה. בשטורק צבר בבוכום 104 הופעות והבקיע 13 שערים, ובתום עונת 2000/01, עבר לבאייר לברקוזן.
עונתו הראשונה של בשטורק בבאייר לברקוזן הייתה מוצלחת במיוחד מבחינה אישית, אך רצופת אכזבות קבוצתיות. בשטורק שיתף פעולה בקישור הקבוצה עם מיכאל באלאק, תומאס ברדריץ', ברנד שניידר וקארסטן ראמלו, כשבהתקפה שיחקו אוליבר נויביל ואולף קירסטן. קבוצה זו הפכה לאחת הקבוצות ההתקפיות הטובות באירופה, והייתה יכולה לזכות בטרבל, אך הפסידה את האליפות במחזור האחרון לבורוסיה דורטמונד, את הגביע הגרמני בגמר לשאלקה 04, ואת ליגת האלופות, לאחר הפסד 2-1 במשחק הגמר לריאל מדריד. עונת 2002/03 הייתה עונה טובה הרבה פחות עבור בשטורק ובאייר לברקוזן, כאשר הקבוצה כמעט נשרה לבונדסליגה השנייה. עונת 2003/04 הייתה האחרונה של בשטורק בבאייר לברקוזן. בעונה זו הוא סבל מפציעות ושיחק 17 משחקים בלבד, אך הקבוצה חזרה למקומה בצמרת הגרמנית, וסיימה במקום השלישי בבונדסליגה. סך הכל צבר בשטורק 78 הופעות ליגה בבאייר לברקוזן, בהן הבקיע שמונה שערים.
לקראת עונת 2004/05 חתם בשטורק בהרטה ברלין, ושיתף פעולה בקישור עם מרסליניו, ניקו קובאץ' ופאל דרדאי. בעונתו הראשונה בקבוצה, הרטה ברלין סיימה במקום הרביעי בבונדסליגה, כשבשטורק מבקיע שבעה שערים. בעונה השנייה סיימו בשטורק והרטה ברלין במקום השישי, ובעונת 2006/07 במקום העשירי. בתום עונה זו, עזב בשטורק את הרטה ברלין, וחתם בשורות אלופת הבונדסליגה הטרייה שטוטגרט, עמה היה אמור לשחק בליגת האלופות. בעונה הראשונה של בשטורק בשטוטגרט הוא שיחק ב-26 משחקי ליגה והבקיע ארבעה שערים, והקבוצה סיימה במקום השישי. בליגת האלופות שטוטגרט כשלה והודחה בשלב הבתים מהמקום האחרון. בעונה וחצי הבאות, בשטורק נמנה עם הסגל של שטוטגרט אך מיעט לשחק. בפגרת החורף של עונת 2009/10, בשטורק עבר לבלקברן רוברס בהעברה חופשית, אך שיחק משחק ליגה אחד בלבד בו הוחלף במחצית, וחוזהו לא הוארך. בתום עונה זו, פרש ממשחק פעיל.
קריירה בינלאומית

לבשטורק 49 הופעות במדי נבחרת טורקיה, בהן הבקיע שלושה שערים. את שערו הראשון במדים הלאומיים הבקיע בשטורק במשחק פלייאוף העלייה למונדיאל 2002 בניצחון הטורקי 5-0 על נבחרת אוסטריה. לאחר מכן, בשטורק השתתף עם טורקיה במונדיאל 2002 בו השיגה הנבחרת הטורקית הישג היסטורי וסיימה במקום השלישי. בשטורה השתתף עם טורקיה גם בגביע הקונפדרציות 2003, גם בו סיימה טורקיה שלישית.
בשנת 2005 במהלך משחק עם גאורגיה בשטורק גרם לפציעה של אקאקי דוואדזה שגרמה למוות קליני של הגאורגי.
הופעתו האחרונה של בשטורק בנבחרת טורקיה נערכה בשנת 2008. בשטורק היה מועמד לסגל הנבחרת ליורו 2008, אך נופה על ידי המאמן פתיח טרים לפני הטורניר. בשטורק הצהיר בעקבות ניפוי זה כי לא ישחק לעולם בנבחרת טורקיה, כל עוד טרים מאמן אותה.
הערות שוליים

↑  https://lenta.ru/news/2005/04/02/devadze/
↑   באתר espnfc.com
| נבחרת טורקיה – מונדיאל 2002 (מקום שלישי) |
| --- | --- | --- |
|  1 רושטו •  2 אמרה אשיק •  3 קורקמז •  4 אקייל •  5 אלפאי •  6 ארדם •  7 בורוק •  8 קרימוגלו •  9 שוקור •  10 בשטורק •   11 שאש •  12 צ'טקיץ' • 13 איזט •  14 טייפור • 15 ניהאט • 16 אומיט אוזאט • 17 מנסיז • 18 פנבה • 19 ארג'ן • 20 אונסל • 21 אמרה בלוזוגלו • 22 אומיט דבאלה • 23 אוזגולטקין • מאמן: גינש |  1 רושטו •  2 אמרה אשיק •  3 קורקמז •  4 אקייל •  5 אלפאי •  6 ארדם •  7 בורוק •  8 קרימוגלו •  9 שוקור •  10 בשטורק •   11 שאש •  12 צ'טקיץ' • 13 איזט •  14 טייפור • 15 ניהאט • 16 אומיט אוזאט • 17 מנסיז • 18 פנבה • 19 ארג'ן • 20 אונסל • 21 אמרה בלוזוגלו • 22 אומיט דבאלה • 23 אוזגולטקין • מאמן: גינש | טורקיה |
יצחק דלויה (המאה ה-17)

ערך זה עוסק בראש ישיבה במרקש ורבה של העיר בשלהי המאה ה-17. אם התכוונתם למשמעות אחרת, ראו .
| --- | --- |

קברו במרקש
 לידה:  1635 ה'שצ"ה מרקש, מרוקו 
 פטירה:  1711 (בגיל 76 בערך) מנחם אב ה'תע"א מרקש, מרוקו 
 מקום קבורה:  מרקש 
 מקום פעילות:  מרקש
 תקופת הפעילות:  ?–1711 
 תחומי עיסוק:  מורה צדק וראש ישיבה
 תלמידיו:  שלמה עמאר (מרקש)  אברהם אזולאי (מרקש)  מרדכי עטייא
 בני דורו:  הרב יעקב אבן צור
 
הרב יצחק דלויה (סביב ה'שצ"ה 1635 - אב ה'תע"א 1711) היה תלמיד חכם, דרשן, אב בית הדין מרקש, ראש הישיבה ורב העיר, בשלהי המאה ה-17 ובראשית המאה ה-18.
ביוגרפיה

נולד סביב שנת ה'שצ"ה במרקש לרבי מאיר דלויה שהיה דרשן וחכם מחכמי העיר מרקש שבמרוקו. לא יאוחר משנת ה'תנ"ו, הרב יצחק נתמנה לאב בית דין מרקש ובמקביל היה ראש ישיבה. לדברי תלמידו, הרב מרדכי עטייא, הרב יצחק עמד בראשה של הישיבה החשובה במרקש של אותה התקופה, לצד שניים מתלמידיו: הרב שלמה עמאר, והרב אברהם אזולאי.
בנו הוא הרב מרדכי דלויה שהיה מדייני מרקש.
נפטר בחודש אב שנת ה'תע"א (1711).
פעילותו הרבנית > תקנותיו

בשו"ת "משפט וצדקה ביעקב" מובאת תשובה בעניין ריבית, בחתימת שניים מחכמי העיר מקנס: הרב משה טולידאנו והרב חביב טולידאנו, שבה הם כותבים על פעילותו הרב דלויה:
וכבר זה ימים רבים בבוא למחנינו זה, החכם השלם החסיד כבוד מהר"ר יצחק דילויה זלה"ה, בהיותנו נושאים ונותנים בה עמו, נתגלגלו הדברים בעניין השכירות, ונצטער בה הרבה על מנהג זה, וצווח ככרוכיה כדי להסכים עמו לשרש ולעקור מנהג זה מן העולם. ונומינו לו שיבטל מנהג זה תחלה ממחניהו קדוש כדי לקשט עצמו תחלה. וכן עשה החסיד ז"ל, כי לא שקט ולא נח עד כלה הדבר בהסכמת חכמי העיר, וביטל המנהג ממקומו לגמרי הס כי לא להזכיר. ונשארה תקנתו קיימת עד היום ומחר ומחרתו יחד, יתד בל תמוט.
רבי יצחק תיקן תקנות נוספות, ביניהן, שאין לקדש אישה שלא במעמד עשרה אנשים בנוכחות רב מוכר. וכן, תקנה בנושא נשיאת אישה שנייה לאחר שהאישה הראשונה לא ילדה ילד במשך עשר שנים. התכתב עם בית הדין בפאס בראשות רבי מנחם סירירו ורבי וידאל הצרפתי.
פעילותו הרבנית > ראש הישיבה

רבי יצחק לימד בישיבתו גמרא ופוסקים בשיטת 'אליבא דהלכתא'. כמו כן היה מעביר שיעורים בספר שולחן ערוך. מקצת ביאוריו השתמרו בכתבי יד.
פעילותו הרבנית > ראש הישיבה > ראש חברת הקבלה

רבי יצחק עמד בראשות חברת לימוד הקבלה. אחד מחברי חבורתו היה רבי יחיא ויזמאן. בשנת ה'תס"ב עת נפטר רבי יחיא, שלח היעב"ץ מכתב תנחומין לרבי יצחק.
פעילותו הרבנית > ראש הישיבה > קשריו עם היעב"ץ

בספר "לשון לימודים" לרב אבן צור ישנן שלוש אגרות שהוא שיגר לרב דלויה. אחת מהן שוגרה לאחר שהרב דלויה "נתפס למלכות בעלילת מלשינות", ובראשה הקדיש הרב אבן צור פיוט לכבודו.
כחלק מפעילותו הרבנית, היה דרשן ושליח ציבור קבוע.
זיכרון והנצחה

קברו של הרב דלויה משמש עד היום למקום תפילה, ובמלאח מרקש בית כנסת על שמו. סופרו אגדות מופלאות על הרב יצחק דלויה. אולם ביחס לרבות מהן לא ברור אם הן עוסקות בנושא ערך זה או שיש להניח כי מדובר ברב קדום יותר, מהמאה ה-16, בעל שם זהה, למרות שאין אודותיו תיעוד ממשי.
ביישוב הר ברכה הוקם בית כנסת על שמו.
תלמידיו

הרב שלמה עמאר, רבה של העיר מרקש, פוסק הלכה ומקובל
הרב אברהם אזולאי, רבה של העיר מרקש ומקובל
הרב מרדכי עטייא, מחבר הספר "מר דרור" על התלמוד הבבלי (איזמיר ת"ץ)
הרב יחיא ויזמאן, מחכמי מרקש.
חיבוריו

ביאורי הלכה
פסקי דין ותקנות
דרשות
מקבץ משארית כתביו הנ"ל נדפסו בספר 'תורת משפחת דלויה' עמ' 279-316.
לקריאה נוספת

'מבוא ראשון - תולדות משפחת דלויה וחכמיה', נדפס בספר 'תורת משפחת דלויה' עמ' 47-63.
כלבים (שבט)

| כלבים |
| --- | --- |
 משמאל: תן זהוב (תת-שבט Canina) מימין: שועל הסרטנים (תת-שבט Cerdocyonina)
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: כלביים
תת־משפחה:: כלבים
שבט:: כלבים
שם מדעי
 Canini ‏ולדהיים, 1817

זאב הודי
שועל קולפאו
כלבים (שם מדעי: Canini) הוא שבט המכיל מספר סוגים של יונקים טורפים במשפחת הכלביים. זהו אחד משלושה שבטים במשפחה זו, יחד עם השועל (Vulpini) והשועל האפור (Urocyonini). שבט זה מכיל את הכלביים הגדולים ביותר. מיני השבט התפצלו מאב קדמון משותף לפני כ-9 מיליון שנים.
טקסונומיה

תת-שבט: כלבים (Canina )
סוג: כלב (Canis )
מין זאב ערבות (Canis latrans)
מין זאב מצוי (Canis lupus )
תת-מין כלב הבית (Canis lupus familiaris)
מין זאב אדמוני (Canis rufus)
מין זאב אלגונקווין (Canis lycaon)
מין זאב חבשי (Canis simensis)
מין תן זהוב (Canis aureus)
מין זאב זהוב אפריקאי (Canis lupaster)
סוג ומין יחיד: דול מצוי (Cuon alpinus)
סוג ומין יחיד: זאב טלוא (Lycaon pictus)
סוג תן (Lupulella )
מין תן שחור-גב (Lupulella mesomelas)
מין תן לבן-פס (Lupulella adusta)
תת-שבט כלביים דרום-אמריקאים (Cerdocyonina )
סוג: שועל דרום אמריקני (Lycalopex )
מין שועל הפמפס (Lycalopex gymnocercus)
מין שועל דרווין (Lycalopex fulvipes)
מין שועל ארגנטינאי אפור (Lycalopex griseus)
מין שועל ארגנטינאי לבן (Lycalopex vetulus)
מין שועל ערבות פרואני (Lycalopex sechurae)
מין שועל קולפאו (Lycalopex culpaeus)
סוג ומין יחיד: שועל הסרטנים (Cerdocyon thous)
סוג ומין יחיד: שועל קטן-אוזן (Atelocynus microtis)
סוג ומין יחיד: זאב הרעמה (Chrysocyon brachyurus)
סוג ומין יחיד: זאב היער (Speothos venaticus)
ראו גם

שועל
שועל אפור
כנסיית לורנץ הקדוש

| --- | --- |

 מידע כללי
 סוג:  כנסייה
 על שם:  לאורנטיוס מרומא 
 כתובת:  נירנברג 
 מיקום:  נירנברג
 מדינה:  גרמניה
 הקמה ובנייה
 תקופת הבנייה:  ?–1250
 תאריך פתיחה רשמי:  5 במאי 1900 
 חומרי בנייה:  אבן חול 
 סגנון אדריכלי:  אדריכלות גותית 
 מידות
 אורך:  91.2 מ' 
 רוחב:  30 מ' 
 גובה:  80 מ' 
 קואורדינטות:  49°27′04″N 11°04′43″E﻿ / ﻿49.450999894273°N 11.078702397907°E﻿ / 49.450999894273; 11.078702397907
 lorenzkirche.de
  (למפת גרמניה מוגדלת) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניכנסיית לורנץ הקדוש(למפת גרמניה רגילה) שטוטגרט מינכן ברלין קלן ברמן המבורג פרנקפורט הנובר דיסלדורף לייפציג דרזדן נירנברג קיל בון מגדבורג ארפורט רוסטוק מיינץ פרייבורג שוורין לוקס. הולנד בלגיה צרפת דנמרק צ'כיה פולין אוסטריה שווייץ הים הבלטי הים הצפוניכנסיית לורנץ הקדוש
 
כנסיית לורנץ הקדוש (גרמנית: St. Lorenz) היא כנסייה רבת חשיבות הממוקמת בליבה ההיסטורי של העיר נירנברג, גרמניה הקרויה על שם לאורנטיוס מרומא.
היסטוריה

הכנסייה נבנתה בין שנת 1243 ל-1315 לספירה בסגנון האדריכלות הגותית. היא נבנתה בליווים של שני מגדלים עצומים המתנשאים לגובה של כ-80 מטרים. חלון הרוזטה הגדול של הכנסייה הותקן במקום בשנות שלטונו של הקיסר קרל הרביעי בעוד שבניית בית המקהלה החל להיבנות בשנת 1445 על ידי קונראד רוריקזר (Konrad Roriczer).
יצירות אמנות

מבין יצירות האמנות החשובות שמכילה הכנסייה נמנה המשכן (אנ') שיצר אדם קראפט בשנים 1493–1496, כך גם הנברשת המרהיבה שנוצרה על ידי וייט סטוס (בין 1517-1518, גרמנית: Veit Stoß). וייט הכין גם את יצירת האמנות "הבשורה" השוכנת גם היא בכנסייה (נוצרה בשנת 1518), את מזבח דוקארוס (Deocarus) ומזבח קרל (Krell). נוסף על כך וייט יצר את הפסל המתאר את צליבת ישוע המתנוסס במזבח של המקהלה וגם פסל גדול ממדים של המלאך מיכאל. אדם קראפט לעומת זאת יצר מזבח משלו המלווה בחלונות ויטראז גדולים ברקע שחלקם נוצרו על ידיו.
ביאורים

↑  מתקן בצורת קופסה או מגדל בכנסייה הנוצרית שבו מחזיקים את לחם הקודש המשמש בטקס האוכריסטיה. הוא עשוי בדרך כלל ממתכות יקרות, אבן או עץ, והוא ניתן לנעילה ומוצמד למזבח או לקיר הסמוך כדי למנוע את לקיחת האלמנטים המקודשים בפנים ללא אישור.
הערות שוליים

1 2 3 4  "St. Lorenz Church". Live Like a German (באנגלית). אורכב מ-המקור ב-2016-08-25. נבדק ב-2017-06-22.
↑  St. Lorenz Church in Nuremberg, | Expedia, www.expedia.com (באנגלית)
1 2  "St Lorenzkirche | Nürnberg Churches | Nürnberg Sightseeing". Germany Travel (באנגלית אמריקאית). 2010-12-05. נבדק ב-2017-06-22.
| --- | --- |
בקרת זהויות :  GND: 4224099-2  LCCN: no2011103868  NKC: xx0284118  VIAF: 247711347   WorldCat (עם VIAF): 247711347
ימים צפופים

ימים צפופים הוא אלבום האולפן השמיני של הזמרת-יוצרת הישראלית דנה ברגר שפורסם ב-29 באוגוסט 2017, בהוצאת חברת התקליטים פונוקול.
רקע

לאחר שהשתתפה בסדרת הטלוויזיה "הישרדות", הוציאה ברגר את הסינגל "לא ליפול" שלא נכלל באף אלבום. בפברואר 2017 העלתה פרויקט מימון המונים בהדסטארט לגיוס 100,001 שקלים לאלבומה החדש. במרץ 2017 יצא הסינגל הראשון "נגן" שזכה להצלחה. בסוף מאי 2017 יצא הסינגל השני "ימים צפופים" בליווי קליפ מצולם בו כיכב ליאור אשכנזי. ביולי 2017 יצא הסינגל השלישי מתוך האלבום – "אתה לא בבית". באוגוסט יצא הסינגל הרביעי – "מהפכה". בספטמבר 2017 יצא האלבום לאור.
לאחרי יציאת האלבום עצמו, פורסמו גם הסינגלים: "קומי לכי" ו"אל תאמין לי".
רשימת רצועות

| ימים צפופים> מס' | ימים צפופים> שם | ימים צפופים> משך | ימים צפופים>  | ימים צפופים>  | ימים צפופים>  | ימים צפופים>  | ימים צפופים>  | ימים צפופים>  | ימים צפופים>  |
| --- | --- | --- | --- | --- | --- | --- | --- | --- | --- |
| 1. | מהפכה  | 3:08 |  |  |  |  |  |  |  |
| 2. | ימים צפופים  | 3:50 |  |  |  |  |  |  |  |
| 3. | אתה לא בבית  | 3:56 |  |  |  |  |  |  |  |
| 4. | עם היד על הלב  | 3:33 |  |  |  |  |  |  |  |
| 5. | נגן  | 3:19 |  |  |  |  |  |  |  |
| 6. | קבצנים  | 3:27 |  |  |  |  |  |  |  |
| 7. | קומי לכי  | 2:48 |  |  |  |  |  |  |  |
| 8. | בסך הכל  | 3:31 |  |  |  |  |  |  |  |
| 9. | אל תאמין לי  | 4:34 |  |  |  |  |  |  |  |
| 10. | תגיד לי מתי להתחיל  | 3:54 |  |  |  |  |  |  |  |
| 11. | אחות  | 4:11 |  |  |  |  |  |  |  |
| 12. | שודדים  | 4:42 |  |  |  |  |  |  |  |
| 13. | אם אתה שומע  | 3:45 |  |  |  |  |  |  |  |
| משך כולל: | משך כולל: | 48:44 |  |  |  |  |  |  |  |
הערות שוליים

↑  Yamim Tzfufim, 2017-08-29, נבדק ב-2023-12-09
↑  דנה ברגר | לא ליפול (OFFICIAL ), נבדק ב-2023-12-09
↑  דנה ברגר - נגן | Dana Berger, נבדק ב-2023-12-09
↑  דנה ברגר - ימים צפופים - קליפ | Dana Berger, נבדק ב-2023-12-09
↑  דנה ברגר - אתה לא בבית | Dana Berger, נבדק ב-2023-12-09
↑  דנה ברגר - מהפכה | Dana Berger, נבדק ב-2023-12-09
↑  דנה ברגר - קומי לכי - קליפ | Dana Berger, נבדק ב-2023-12-09
↑  דנה ברגר - אל תאמין לי | Dana Berger, נבדק ב-2023-12-09
כלבי שפיץ

שפיץ גרמני
כלבי שפיץ הם קבוצת כלבים נפרדת בעלי מאפיינים משותפים. לכל הכלבים החברים בה זנב זקוף המסתלסל מעל הגב, פנים מחודדים הדומים לפני זאב, אוזניים זקופות, יציבה איתנה ורעמה של שיער עבה מסביב לצוואר.
ישנם עשרות רבות של גזעי שפיץ, ומוצא רובם מן הצפון הרחוק.
היסטוריה

בעבר היה השפיץ הכלב היחידי שהיה מצוי באזורים הסוב-ארקטיים.
האינואיטים ועמיתיהם הסיביריים השתמשו בהם למשיכת מזחלות, ועבודות קשות אחרות. בידודם של האזורים הצפוניים הקרים היה אחד הגורמים להשתמרות הופעתם הייחודית. [דרוש מקור]
כלבים מסוג שפיץ קיבלו את הכינוי מאזור פומרניה במרכז אירופה (כיום חלק ממזרח גרמניה וצפון פולין). הפומרניאן הוא צאצא של כלבי שפיץ גדולים יותר והגזע נעשה פופולרי בעקבות אנשי מלוכה שהחזיקו בו מאז המאה ה־17, ביניהם המלכה ויקטוריה,
ולכן מדובר בגזע שנחשב ליוקרתי.
גזעי השפיץ

איראסיאר
אלסקן האסקי
אלסקן מלמוט
אלסקן קלי קאי
אלקהאונד
אלקהונד נורווגי שחור
בורדר קולי
ללקהונד שוודי
אסקימו אמריקאי
אסקימו קנדי
צ'ינוק (כלב)
אקיטה אינו (יפני)
אקיטה אינו (אמריקני)
כלב מזחלת צ'וקוטקה
בוהונד נורווגי
בסנג'י
ג'ינדו
האסקי סיבירי
האסקי סקהליני
הרדר לאפוניאני
ווהונד שוודי
וולופינו איטלקי
טמסקן
טאי באנקוו
כלב אינואיטי צפוני
כלב גרינלנדי
כלב דוב קרוליני
כלב יפני גדול
כלב כנעני
כלב מזחלות סיבירי ספפאלא
כלב צהוב
כלב צמר סאלישי
כלב רועים איסלנדי
כלב בובטייל המונג
כלב ריוקיו
לברדור האסקי
לייקה מזרח סיבירית
לייקה מערב סיבירית
לייקה רוסו-אירופאית
לפהונד נורווגי
לפהונד שוודי
מאקנזי ריבר האסקי
נורבותנספטס
סכיפרקה
סמוייד
פומרניין
פונגסאן
צ'או צ'או
קאי קן
קליין שפיץ
קינטמני
קיסהאונד
קישו
שיבה אינו
שיקוקו (כלב)
שפיץ גרמני
שפיץ הודי
שפיץ יפני
שפיץ פיני
שר-פיי
זרדאווה
יונתן הלוי

| --- | --- |

יונתן הלוי
 לידה:  22 ביוני 1948 (בן 76) תל אביב
 לימודי רפואה:  אוניברסיטת תל אביב
 תפקידים:  רופא 
 מחלקות ובתי חולים:  המרכז הרפואי שערי צדק
 בן או בת זוג:  סימה הלוי (ערך בלתי־ידוע–ערך בלתי־ידוע) 
 מספר צאצאים:  5 
 
יונתן הלוי (נולד בתל אביב ב-22 ביוני 1948) הוא רופא ישראלי, הוא נשיא ומנהל לשעבר של המרכז הרפואי שערי צדק בירושלים, פרופסור חבר קליני לרפואה פנימית בפקולטה לרפואה של האוניברסיטה העברית והדסה.
ביוגרפיה

יונתן הלוי נולד בבני ברק לשלום וחיה, בגיל שלוש עבר עם משפחתו לצפון תל אביב. אביו ניהל מפעל של מוצרי מתכת בקריית גת, להלוי שלושה אחים צעירים ממנו.
בילדותו למד בתיכון הדתי צייטלין בתל אביב במגמת פיזיקה-מתמטיקה, התקבל לעתודה והיה במחזור הראשון של הפקולטה לרפואה באוניברסיטת תל אביב. בשנת 1973 סיים לימודי רפואה בהצטיינות יתרה. הלוי התמחה ברפואה פנימית בבית החולים ע"ש בילינסון (כיום המרכז הרפואי ע"ש רבין) ונתמנה כסגן מנהל מחלקה.
בשנים 1983–1985 שהה בארצות הברית באוניברסיטת ייל, שם עסק במחקר והתמחה במחלות דרכי העיכול והכבד במימון קרן פוגרטי. הלוי הוא מומחה לרפואה פנימית, למחלות דרכי העיכול ולמינהל רפואי.
מאז שנת 1985 משמש הלוי כמרצה פעיל במוסדות אקדמאיים. הוא שימש כמרצה בכיר בבית הספר לרפואה של אוניברסיטת תל אביב, כפרופסור חבר לרפואה פנימית בפקולטה למדעי הבריאות באוניברסיטת בן-גוריון בנגב, וכפרופסור חבר קליני מטעם הפקולטה לרפואה של האוניברסיטה העברית בירושלים.
מאז שנת 1988 ועד לתחילת שנת 2019 שימש פרופ' הלוי מנכ"ל המרכז הרפואי שערי צדק בירושלים, ועד לשנת 2012 ניהל גם את היחידה לאשפוז פנימי בבית החולים והמשיך לקבל מטופלים במרפאת הכבד. מעת עזב את ניהול בית החולים הפך לנשיא המרכז הרפואי.
בין השנים 2000–2006 כיהן כיו"ר המרכז הלאומי להשתלות איברים בישראל, ובמקביל לתפקידו כמנכ"ל הוא עוסק בנושאי אבטחת איכות וניהול סיכונים ברפואה וכיהן כיושב ראש הפורום לניהול סיכונים בחברה לניהול סיכונים.
ביוגרפיה > ציוני דרך כמנהל המרכז הרפואי שערי צדק בירושלים

בתקופה כהונתו כמנהל המרכז הרפואי שערי צדק המוסד הלוי הגדיל את מספר המאושפזים בשנה מ-16,000 לכ-80,000 בשנה.
בשנת 1994 הוביל את הקמתו של מערך הלב המקיף בבית החולים.
בשנת 2004 חנך את המלר"ד (מחלקה לרפואה דחופה) המטפל כיום במעל 140,000 מקרי חירום בשנה ואשר היווה חוד החנית בטיפול בנפגעי הטרור של ירושלים והסביבה בגלי הטרור שפקדו את העיר.
2015-2016 פעל להקמת מערך מוח כוללני בשערי צדק על מנת לאפשר טיפול במנעד רחב של מחלות ופציעות נוירולוגיות.
ביוני 2017 הוענק למרכז הרפואי שערי צדק תו תקן בינלאומי מאת ארגון ה-JCI האמריקאי בנושא איכות ובטיחות הטיפול והסביבה הטיפולית.
במרץ 2019 סיים את תפקידו כמנהל בית החולים שערי צדק ומונה לנשיא בית החולים.
תרומתו למחקר

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
רפואה מתגוננת היא פעילות שבה רופאים שולחים את מטופליהם לבדיקות וטיפולים לא חיוניים, או נתינת תרופות לא יעילות על מנת להימנע מתביעה רפואית על ידי המטופל. לפעמים רופאים אפילו מונעים ממטופליהם טיפולים מצילי חיים על מנת לשמור על עצמם מתביעה רפואית, וכניסה להליכים משפטיים.
הלוי היה חלק ממחקר שבדק את השימוש ברפואה מתגוננת בישראל, נמצא שכ 25% מהרופאים שנשאלו השתמשו ב " רפואה מתגוננת " לפחות פעם 1 במהלך חייהם, וכ-40% מהרופאים שנשאלו מחשיבים כל מטופל כ"איום" בתביעה רפואית כלפיהם.
פעילות ציבורית

במהלך חייו המקצועיים נטל חלק בשורה ארוכה של יוזמות ופעילויות אשר תרמו תרומה ניכרת לטיוב הרפואה בישראל, להעלאת המודעות לזכויות המטופל ולחשיבות יחסי מטפל-מטופל נאותים, לשיפור בטיחות המטופל, לחינוך הרפואי בישראל, להעלאת המודעות לחשיבות תרומת איברים וחתימה על כרטיס תורם, לחלוקה צודקת של משאבי רפואה מוגבלים.
חיים אישיים

הלוי מתגורר בירושלים, נשוי בשנית לעדינה, עובדת סוציאלית ופסיכותרפיסטית ולהם שלושה ילדים משותפים. אשתו הראשונה הייתה פרופסור סימה הלוי ולהם שני ילדים משותפים, בהם הרב איתי הלוי, רב ההתנחלות מגרון ור"מ בבית המדרש לבוגרי צבא בעלי.
אחיו, הרב מיכה הלוי, הוא הרב הראשי האשכנזי של פתח תקווה.
פרסים והישגים

The greater boston medical society maimonides award - 1970
Fogarty international fellowship - 1983/1985
2008- Honorary Doctorate, Yeshiva University
2021 - יקיר ירושלים